রবীন্দ্রনাথ ঠাকুরের "কাবুলিওয়ালা" গল্পের প্রথম একটি অংশ নিচে দেওয়া হল। এর ভিত্তিতে কাবুলিওয়ালার বর্ণনা দাও।

আমার ঘর পথের ধারে। হঠাৎ মিনি আগ্‌ডুম-বাগ্‌ডুম খেলা রাখিয়া জানালার ধারে ছুটিয়া গেল এবং চীৎকার করিয়া ডাকিতে লাগিল, 'কাবুলিওয়ালা, ও কাবুলিওয়ালা।'

ময়লা ঢিলা কাপড় পরা, পাগড়ি মাথায়, ঝুলি ঘাড়ে, হাতে গোটাদুই-চার আঙুরের বাক্স, এক লম্বা কাবুলিওয়ালা মৃদুমন্দ গমনে পথ দিয়া যাইতেছিল— তাহাকে দেখিয়া আমার কন্যারত্নের কিরূপ ভাবোদয় হইল বলা শক্ত, তাহাকে ঊর্ধ্বশ্বাসে ডাকাডাকি আরম্ভ করিয়া দিল। আমি ভাবিলাম, এখনই ঝুলিঘাড়ে একটা আপদ আসিয়া উপস্থিত হইবে, আমার সপ্তদশ পরিচ্ছেদ আর শেষ হইবে না।
কাবুলিওয়ালার পরনে ময়লা ঢিলা কাপড়। তার মাথায় পাগড়ি। তার ঘাড়ে একটি ঝুলি এবং তার হাতে কয়েকটা আঙুরের বাক্স। কাবুলিওয়ালা আস্তে আস্তে হেটে চলেছে।